pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​สภาธุรกิจสหราชอาณาจักร-อาเซียนพร้อมเข้ามามีบทบาทด้านเศรษฐกิจกับไทยมากยิ่งขึ้น
วันศุกร์ที่ 1 พฤศจิกายน 2562
​สภาธุรกิจสหราชอาณาจักร-อาเซียนพร้อมเข้ามามีบทบาทด้านเศรษฐกิจกับไทยมากยิ่งขึ้น
Baroness Lucy Neville-Rolfe DBE CMG ประธานสภาธุรกิจสหราชอาณาจักร-อาเซียน (UK-ABC) และคณะ เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันนี้ (1 พฤศจิกายน 2562) เวลา 13.00 น. Baroness Lucy Neville-Rolfe DBE CMG ประธานสภาธุรกิจสหราชอาณาจักร-อาเซียน (UK-ABC) และคณะ เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวขอบคุณสภาธุรกิจสหราชอาณาจักร-อาเซียน ที่เป็นตัวกลางในการส่งเสริมการค้าการลงทุนระหว่างสหราชอาณาจักรและตลาดอาเซียน ตลอดจนอํานวยความสะดวกให้ภาคธุรกิจสหราชอาณาจักรเข้ามาดําเนินการค้าการลงทุนในอาเซียนได้สะดวกยิ่งขึ้น โดยในปี 2562 ซึ่งไทยเป็นประธานอาเซียนนับเป็นโอกาสอันดีที่ทั้งสองประเทศจะกระชับความเป็นหุ้นส่วนยุทธศาสตร์ให้ใกล้ชิดและเป็นรูปธรรมยิ่งขึ้น และไทยพร้อมเป็นประตูเชื่อมโยงความร่วมมือระหว่างสหราชอาณาจักรกับอาเซียน รวมทั้งส่งเสริมให้สหราชอาณาจักรเข้ามามีบทบาทอย่างสร้างสรรค์ในภูมิภาคอาเซียนทุกด้าน ซึ่งอาเซียนถือเป็นภูมิภาคที่สําคัญในเอเชีย และกลุ่มประเทศสมาชิกมีอัตราการเติบโตทางเศรษฐกิจสูงโดยรัฐบาลพร้อมเปิดโอกาสให้นักลงทุนจากภูมิภาคต่างๆ เข้ามาเป็นหุ้นส่วนในการพัฒนาเศรษฐกิจของไทย
ด้านประธานสภาธุรกิจสหราชอาณาจักร-อาเซียน กล่าวว่า UK-ABC ตระหนักดีถึงศักยภาพด้านเศรษฐกิจของไทย ซึ่งสามารถเชื่อมโยงไปสู่อนุภูมิภาค อาเซียน และภูมิภาคเอเชีย โดยสหราชอาณาจักรพร้อมเข้ามามีปฏิสัมพันธ์ด้านเศรษฐกิจกับไทยและอาเซียนมากยิ่งขึ้น ในสาขาที่สหราชอาณาจักรมีความเชี่ยวชาญ อาทิ ดิจิทัล การศึกษา การบริการทางการเงิน การท่องเที่ยว เป็นต้น
ทั้งสองฝ่ายเห็นพ้องในการกระชับความสัมพันธ์อย่างรอบด้าน โดยเฉพาะในด้านเศรษฐกิจ ซึ่งไทยเห็นว่า สหราชอาณาจักรเป็นหุ้นส่วนที่สําคัญในการพัฒนา โดยเฉพาะในด้านทรัพยากรมนุษย์ พร้อมหวังว่าสหราชอาณาจักรจะให้ความสนใจเข้ามาเปิดสถาบันระดับอุดมศึกษาในไทย โดยจะได้รับการส่งเสริมการลงทุนตามกฎหมายว่าด้วยการส่งเสริมการลงทุนของไทย
*******************************
รัฐบาลไทย-ข่าวทำเนียบรัฐบาล-นายกฯ สั่งเร่งสำรวจความเสียหาย เตรียมฟื้นฟูเยียวยาผู้ประสบภัย ยินดีปาบึกอ่อนกำลังใกล้สลายตัว
วันอาทิตย์ที่ 6 มกราคม 2562
นายกฯ สั่งเร่งสํารวจความเสียหาย เตรียมฟื้นฟูเยียวยาผู้ประสบภัย ยินดีปาบึกอ่อนกําลังใกล้สลายตัว
นายกฯ สั่งเร่งสํารวจความเสียหาย เตรียมฟื้นฟูเยียวยาผู้ประสบภัย ยินดีปาบึกอ่อนกําลังใกล้สลายตัว
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจากศูนย์ป้องกันและบรรเทาสาธารณภัยแห่งชาติว่า ขณะนี้พายุดีเปรสชันปาบึกได้อ่อนกําลังลงเป็นหย่อมความกดอากาศต่ํากําลังแรง มีแนวโน้มว่าจะอ่อนกําลังลงอีก และสลายตัวไปตามลําดับ จึงถือเป็นข่าวดีของประเทศไทย
อย่างไรก็ตาม ขอให้ประชาชนติดตามข่าวสารอย่างใกล้ชิด และระวังอันตรายจากฝนที่ยังตกหนักในบางพื้นที่ เช่น จ.เพชรบุรี ประจวบคีรีขันธ์ ชุมพร ระนอง เพราะอาจทําให้เกิดน้ําท่วมฉับพลัน น้ําป่าไหลหลาก และน้ําท่วมขังในที่ลุ่มต่ําได้
"นายกรัฐมนตรีย้ําว่า ช่วงที่ผ่านมาหลายจังหวัดได้รับผลกระทบจากอิทธิพลของพายุปาบึก สิ่งปลูกสร้างได้รับความเสียหาย เสาไฟฟ้าหักโค่น น้ําท่วมขังเป็นบริเวณกว้างทั้งที่พักอาศัยและพื้นที่การเกษตร ถนนถูกตัดขาด และประชาชนได้รับความเดือดร้อน แต่เมื่อพายุเคลื่อนผ่านไปแล้วและประชาชนเริ่มทยอยกลับเข้าที่พัก จึงได้สั่งการให้แต่ละจังหวัดส่งเจ้าหน้าที่ลงไปติดตามสภาพความเป็นอยู่ และเร่งสํารวจประเมินความเสียหาย ฟื้นฟูซ่อมแซมสิ่งปลูกสร้าง และเยียวยาผู้ประสบภัยตามระเบียบทางราชการ"
โฆษกประจําสํานักนายกรัฐมนตรีกล่าวว่า ในวันพรุ่งนี้ (7 ม.ค.) นายกรัฐมนตรีจะลงพื้นที่ จ.นครศรีธรรมราช เพื่อตรวจติดตามการช่วยเหลือผู้ประสบภัยและฟื้นฟูความเสียหายที่เกิดขึ้น
รัฐบาลไทย-ข่าวทำเนียบรัฐบาล-โฆษกรัฐบาลแจง ปฏิทินปี 60 ที่เผยแพร่ในโซเชียลมีเดีย ไม่เป็นความจริง ชี้ต้องรอ ครม.อนุมัติอย่างเป็นทางการ เตือนคนปล่อยข่าวมีความผิดตามกฎหมาย วอนประชาชนหยุดส่งต่อและรอประกาศจากทางราช
วันอังคารที่ 1 พฤศจิกายน 2559
โฆษกรัฐบาลแจง ปฏิทินปี 60 ที่เผยแพร่ในโซเชียลมีเดีย ไม่เป็นความจริง ชี้ต้องรอ ครม.อนุมัติอย่างเป็นทางการ เตือนคนปล่อยข่าวมีความผิดตามกฎหมาย วอนประชาชนหยุดส่งต่อและรอประกาศจากทางราช
โฆษกรัฐบาลแจง ปฏิทินปี 60 ที่เผยแพร่ในโซเชียลมีเดีย ไม่เป็นความจริง ชี้ต้องรอ ครม.อนุมัติอย่างเป็นทางการ เตือนคนปล่อยข่าวมีความผิดตามกฎหมาย วอนประชาชนหยุดส่งต่อและรอประกาศจากทางราชการ
วันที่ 21 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีข่าวลือในโซเชียลมีเดียเกี่ยวกับการยกเลิกและกําหนดวันหยุดประจําปี 2560 ใหม่ เช่น ยกเลิกวันหยุดฉัตรมงคล วันที่ 5 พฤษภาคม พร้อมทั้งให้ดาวน์โหลดปฏิทินใหม่ได้ด้วย ว่า ข้อมูลดังกล่าวไม่เป็นความจริง เพราะขณะนี้ยังไม่มีการดําเนินการใด ๆ ในเรื่องนี้ และหากมีรายละเอียดที่เปลี่ยนแปลงใหม่ คณะรัฐมนตรีจะต้องเป็นผู้อนุมัติอย่างเป็นทางการก่อน
“การปล่อยข่าวหรือเผยแพร่ข้อมูลที่ไม่เป็นความจริงต่อ ๆ กันผ่านโซเชียลมีเดีย อาจทําให้สังคมเกิดความเข้าใจผิดและส่งผลเสียหายต่อกิจการทั้งปวงได้ โดยหน่วยงานที่เกี่ยวข้องกําลังตรวจสอบแหล่งที่มาว่า มาจากที่ใด เพราะถือเป็นความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 ดังนั้น จึงขอให้พี่น้องประชาชนระมัดระวัง ไม่ส่งต่อข้อมูลอันเป็นเท็จดังกล่าว หรือหากพบเบาะแสที่เป็นประโยชน์ให้รีบแจ้งเจ้าหน้าที่ตํารวจ หรือกระทรวงดิจิทัลเพื่อเศรษฐกิจและสังคมโดยด่วน”
พลโท สรรเสริญ กล่าวต่อว่า ขอให้พี่น้องประชาชนอย่าหลงเชื่อข่าวหรือข้อมูลที่ไม่ระบุที่มา และให้ติดตามข่าวสารที่ถูกต้องจากทางราชการเท่านั้น อย่างไรก็ตาม รัฐบาลมีความเข้าใจและเห็นใจทุกหน่วยงาน ทั้งภาครัฐและเอกชนที่จะต้องจัดทําปฏิทินล่วงหน้า แต่เชื่อว่าทุกคนทราบดีถึงเหตุผลและความจําเป็น โดยรัฐบาลจะทําหน้าที่ให้ดีที่สุด และแจ้งข้อมูลให้พี่น้องประชาชนทราบโดยเร็วต่อไป
-----------------------------
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงฮานอย และทีมประเทศไทย อำนวยความสะดวกและส่งคนไทยเดินทางกลับประเทศไทยเพิ่มเติมโดยเที่ยวบินพิเศษของสายการบิน Vietnam Airlines [กระทรวงการต่างประเทศ]
วันอาทิตย์ที่ 10 พฤษภาคม 2563
สถานเอกอัครราชทูต ณ กรุงฮานอย และทีมประเทศไทย อํานวยความสะดวกและส่งคนไทยเดินทางกลับประเทศไทยเพิ่มเติมโดยเที่ยวบินพิเศษของสายการบิน Vietnam Airlines [กระทรวงการต่างประเทศ]
สถานเอกอัครราชทูต ณ กรุงฮานอย และทีมประเทศไทย อํานวยความสะดวกและส่งคนไทยเดินทางกลับประเทศไทยเพิ่มเติมโดยเที่ยวบินพิเศษของสายการบิน Vietnam Airlines
Team Thailand Sees Off Repatriation Flight for Stranded Thais at Noi Bai International Airport
เที่ยวบินพิเศษพาคนไทยกลับบ้านจากเวียดนามเพิ่มเติม
วันนี้ (๙ พ.ค. ๒๕๖๓) เวลา ๐๙.๐๕ น. สถานเอกอัครราชทูต ณ กรุงฮานอย ผู้ช่วยทูตฝ่ายทหารเรือและทีมประเทศไทยอํานวยความสะดวกให้คนไทย ซึ่งเป็นนักศึกษา พนักงานบริษัท นักท่องเที่ยวที่ตกค้างในเวียดนาม และคนไทยตกทุกข์ ได้ยากที่ตกค้างที่เวียดนาม ขึ้นเที่ยวบินขนส่งสินค้าของสายการบิน Vietnam Airlines จากสนามบินนานาชาติโหน่ยบ่าย กรุงฮานอยกลับไทย ผู้โดยสารรวม ๓๕ คน พร้อมมอบถุงยังชีพ
สถานเอกอัครราชทูตฯ เน้นย้ําให้คนไทยลงนามยอมรับการกักตัว ๑๔ วันและพักห้องคู่เมื่อเดินทางถึงท่าอากาศยานนานานชาติสุวรรณภูมิในบ่าย
วันนี้
สถานเอกอัครราชทูตฯ ขอขอบคุณทีมประเทศไทย ภาคเอกชนไทยในเวียดนาม กรมการกงสุล กระทรวงการต่างประเทศและหน่วยงานที่รับผิดชอบของไทย รวมถึงฝ่ายเวียดนาม อาทิ กรมตรวจคนเข้าเมืองและสายการบิน Vietnam Airlines ที่สนับสนุนการดําเนินการของสถานเอกอัครราชทูตฯ เป็นอย่างดีและใกล้ชิด
“การทูตเพื่อประชาชน ทุกแห่งหนเราดูแล”
Team Thailand Sees Off Repatriation Flight for Stranded Thais at Noi Bai International Airport
Thêm chuyến bay đặc biệt đưa người Thái về nước.
Hôm nay (ngày 6 tháng 5 năm 2020) vào lúc 9h5ph, Đại sứ quán Thái Lan tại Hà Nội, tham tán quân đối Hải quân và Pháí đoàn Thái Lan đã hỗ trợ những người Thái Lan là sinh viên, công nhân, khách du lịch bị tắc lại ở Việt Nam lên chuyến bay chở hàng của Hãng hàng không Vietnam Airlines từ Sân bay quốc tế Nội Bài, Hà Nội về Thái Lan, tổng số tất cả 35 hành khách
Đại sứ quán Thái Lan nhắc người Thái ký tên chấp nhận cách ly 14 ngày và ở phòng đôi sau khi về đến sân bay Suwannabhumi vào trưa nay.
Đại sứ quán Thái Lan xin cảm ơn Phái đoàn Thái Lan, khối tư nhân Thái Lan tại Việt Nam, cục lãnh sự, Bộ ngoại giao và các cơ quan hữu quan như Cục xuất nhập cảnh, Hãng hàng không Vietnam Airlines đã tích cực hỗ trợ hoạt động trên của sứ quán.
Follow us:
- Website: www.thaiembassy.org/hanoi
- Facebook: Royal Thai Embassy, Hanoi
- Line Official: @rte.hanoi
รัฐบาลไทย-ข่าวทำเนียบรัฐบาล-“ยุติธรรม” เตรียมความพร้อมร่วมกับองค์กรปกครองส่วนท้องถิ่น เพื่อส่งเสริมการดำเนินงานของศูนย์ยุติธรรมชุมชน
วันศุกร์ที่ 28 กันยายน 2561
“ยุติธรรม” เตรียมความพร้อมร่วมกับองค์กรปกครองส่วนท้องถิ่น เพื่อส่งเสริมการดําเนินงานของศูนย์ยุติธรรมชุมชน
กระทรวงยุติธรรม เตรียมความพร้อมร่วมกับองค์กรปกครองส่วนท้องถิ่น เพื่อส่งเสริมการดําเนินงานของศูนย์ยุติธรรมชุมชน
ในวันพฤหัสบดีที่ ๒๗ กันยายน ๒๕๖๑ เวลา ๐๙.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฏิบัติการ
โครงการวิจัยศักยภาพและความพร้อมขององค์กรปกครองส่วนท้องถิ่น
ในการส่งเสริมการดําเนินงานศูนย์ยุติธรรมชุมชน : กิจกรรมของหน่วยงานที่เกี่ยวข้อง ครั้งที่ ๑
เพื่อแลกเปลี่ยนความคิดเห็นในการศึกษาศักยภาพและความพร้อมขององค์กรปกครองส่วนท้องถิ่น
ในการดําเนินงานศูนย์ยุติธรรมชุมชนและศึกษาความต้องการของชุมชน
ในการดําเนินงานยุติธรรมชุมชนในพื้นที่โดยมีผู้แทนจากหน่วยงานที่เกี่ยวข้อง เข้าร่วมประชุมฯ
ณ โรงแรม อมารี ดอนเมือง แอร์พอร์ต กรุงเทพฯ
รองปลัดกระทรวงยุติธรรม กล่าวว่า กระทรวงยุติธรรม มีนโยบายให้มีการบูรณาการ
การทํางานของส่วนราชการในสังกัด ทั้งในส่วนกลางและระดับจังหวัด
เน้นบทบาทหน้าที่ของสํานักงานยุติธรรมจังหวัด และศูนย์ยุติธรรมชุมชน
โดยประสานงานกับศูนย์ดํารงธรรม และหน่วยงานอื่นๆ ที่เกี่ยวข้อง
เพื่ออํานวยความยุติธรรม ลดความเหลื่อมล้ํา ให้แก่ประชาชนระดับพื้นที่
อาทิ การสร้างการรับรู้ด้านกฎหมายในชีวิตประจําวัน การให้คําปรึกษาด้านกฎหมาย
การทําให้ประชาชนเข้าถึงงานบริการของกองทุนยุติธรรม การช่วยเหลือเยียวยาประชาชนที่ถูกละเมิดสิทธิ
การสร้างมาตรการไกล่เกลี่ยระงับข้อพิพาทให้เกิดขึ้นในชุมชน การคุ้มครองพยาน
และการคืนคนดีสู่สังคม เป็นต้น
ดังนั้น การศึกษาความต้องการของประชาชนในระดับพื้นที่ และการดําเนินงาน
ร่วมกับหน่วยงานที่เกี่ยวข้องในระดับพื้นที่จึงมีความจําเป็นอย่างมาก
ซึ่งโครงการศึกษาฯ ดังกล่าว จะทําให้ได้ข้อมูลรูปแบบความต้องการของประชาชน
และปัจจัยที่ช่วยส่งเสริมการดําเนินงานของศูนย์ยุติธรรมชุมชน
อันจะนําไปสู่การสังเคราะห์แนวทาง วิธีการดําเนินงานขององค์กรปกครองส่วนท้องถิ่น
ในการบริหารจัดการศูนย์ยุติธรรมชุมชนอย่างเป็นรูปธรรม ต่อไป
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงเกษตรและสหกรณ์ ชี้แจงข้อเรียกร้องกลุ่มสหพันธ์เกษตรกรแห่งประเทศไทย
วันอังคารที่ 13 สิงหาคม 2562
เลขานุการรัฐมนตรีว่าการกระทรวงเกษตรและสหกรณ์ ชี้แจงข้อเรียกร้องกลุ่มสหพันธ์เกษตรกรแห่งประเทศไทย
เลขานุการรัฐมนตรีว่าการกระทรวงเกษตรและสหกรณ์ ชี้แจงข้อเรียกร้องกลุ่มสหพันธ์เกษตรกรแห่งประเทศไทย
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับกลุ่มสหพันธ์เกษตรกรแห่งประเทศไทย โดยมีนายสุธัญญ์ ฤทธิขาบ ผู้อํานวยการสํานักบริหารกองทุนเพื่อช่วยเหลือเกษตรและรับเรื่องร้องเรียน และนายฐานเอก สุระคําแหง หัวหน้ากองทุนฟื้นฟูและพัฒนาเกษตรกร จ.นครปฐม เข้าร่วม ณ กระทรวงเกษตรและสหกรณ์ โดยมีการชี้แจงตามข้อเรียกร้อง คือ
1) กรณีการแก้ไขพระราชบัญญัติกองทุนฟื้นฟูและพัฒนาเกษตรกร จํานวน 3 มาตรา รัฐมนตรีว่าการกระทรวงเกษตรและสหกรณ์ได้นําเรียนรองนายกรัฐมนตรี (นายวิษณุ เครืองาม) สั่งการให้สํานักงานคณะกรรมการกฤษฎีกาพิจารณาและได้ให้ความเห็นชอบร่างกฎหมายดังกล่าวเรียบร้อยแล้ว และจะได้นําเรียนนายกรัฐมนตรีเพื่อเสนอต่อ
สภาผู้แทนราษฎรตราเป็นกฎหมายต่อไป
2) กรณีขอให้เร่งรัดแต่งตั้งคณะกรรมการบริหารกองทุนฯ ผู้แทนเกษตรกรจํานวน 20 คน และคณะกรรมการผู้ทรงคุณวุฒิ 11 คน นั้น รัฐมนตรีว่าการกระทรวงเกษตรและสหกรณ์จะพิจารณาประเด็นดังกล่าวให้รอบคอบถูกต้องตามระเบียบกฎหมายที่เกี่ยวข้องก่อน โดยจะเร่งรัดดําเนินการ เพื่อให้มีคณะกรรมการกองทุนฟื้นฟูและพัฒนาเกษตรกรมาแก้ไขปัญหาหนี้สินให้แก่พี่น้องเกษตรกรโดยเร็วต่อไป
3) เมื่อวันที่ 8 สิงหาคม 2562 ที่ผ่านมา รัฐมนตรีว่าการกระทรวงเกษตรและสหกรณ์ พร้อมด้วยเลขานุการรัฐมนตรีว่าการกระทรวงเกษตรและสหกรณ์ และรองปลัดกระทรวงเกษตรและสหกรณ์ (นางสาวดุจเดือน ศศะนาวิน)
ได้เชิญผู้แทนสถาบันเจ้าหนี้และธนาคารรัฐ มาเจรจาขอความร่วมมือให้ชะลอการบังคับคดี จนถึงวันที่ 31 ธันวาคม 2562 ยกเว้นกรณีหนี้ที่จะหมดอายุความ ซึ่งเป็นไปตามข้อร้องเรียนของเกษตรกร
“พี่น้องเกษตรกรมีความพึงพอใจในการแก้ไขปัญหาของรัฐมนตรีว่าการกระทรวงเกษตรและสหกรณ์ โดยกระทรวงเกษตรและสหกรณ์จะแจ้งความคืบหน้าการดําเนินการเป็นระยะ โดยไม่ต้องให้พี่น้องเกษตรกรเดินทางมาติดตามทวงถามที่กระทรวง เพราะจะได้ไม่เป็นเป็นการสร้างความเดือนร้อนให้แก่เกษตรกร” นายธนา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
รัฐบาลไทย-ข่าวทำเนียบรัฐบาล-ลดภาษีที่ดินและสิ่งปลูกสร้าง ร้อยละ 90 บรรเทาผลกระทบโควิด-19
วันศุกร์ที่ 12 มิถุนายน 2563
ลดภาษีที่ดินและสิ่งปลูกสร้าง ร้อยละ 90 บรรเทาผลกระทบโควิด-19
วันพุธที่ 9 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบหลักการลดภาษีที่ดินและสิ่งปลูกสร้าง ที่จะจัดเก็บตามกฎหมายว่าด้วยภาษีที่ดินและสิ่งปลูกสร้าง ในอัตราร้อยละ 90 ของจํานวนภาษีที่คํานวณได้ สําหรับการจัดเก็บภาษี ปี 2563 ให้แก่ที่ดินหรือสิ่งปลูกสร้างที่ใช้ประกอบการทําเกษตรกรรม ใช้เป็นที่อยู่อาศัย ใช้ประโยชน์อื่นนอกจากทําเกษตรกรรมและที่อยู่อาศัย และที่ทิ้งไว้รกร้างว่างเปล่าหรือไม่ได้ทําประโยชน์ เพื่อบรรเทาผลกระทบด้านเศรษฐกิจและสังคมต่อประชาชนและผู้ประกอบการธุรกิจที่ไม่สามารถประกอบอาชีพได้ตามปกติ และได้รับผลกระทบจากการแพร่ระบาดของโรคโควิด-19 โดยคาดว่า จะทําให้ประชาชนและผู้ประกอบการกลับมาดําเนินกิจกรรมทางเศรษฐกิจ และสามารถชําระภาษีในปีถัดไปได้ โดยไม่ส่งผลกระทบต่อฐานะการคลังในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สาร พลเอก ประยุทธ์  จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจำปี 2561 วันที่ 5 มิถุนายน 2561
วันอังคารที่ 5 มิถุนายน 2561
สาร พลเอก ประยุทธ์  จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจําปี 2561 วันที่ 5 มิถุนายน 2561
สาร พลเอก ประยุทธ์  จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจําปี 2561 วันที่ 5 มิถุนายน 2561
พี่น้องชาวนาและประชาชนที่รัก
ประเทศไทยของเรามีความอุดมสมบูรณ์ของทรัพยากรธรรมชาติจนมีการกล่าวขวัญกันว่า “ในน้ํามีปลาในนามีข้าว” โดยเป็นแหล่งปลูกข้าวที่สําคัญในภูมิภาคนี้มาตั้งแต่อดีต สังคมไทยจึงมีความผูกพันกับข้าวทั้งในวิถีชีวิต ประเพณี และวัฒนธรรมจนถึงปัจจุบัน ชาวนาจึงเป็นเสมือนกระดูกสันหลังของชาติในการปลูกข้าวเพื่อบริโภคภายในประเทศและส่งออกสู่ตลาดโลก ทําให้ข้าวเป็นพืชเศรษฐกิจที่สําคัญของไทยจนสามารถสร้างรายได้ให้แก่ประเทศเป็นจํานวนมาก คณะรัฐมนตรีจึงมีมติให้วันที่ 5 มิถุนายน ของทุกปี เป็น “วันข้าวและชาวนาแห่งชาติ” เพื่อให้ประชาชนไทยตระหนักถึงคุณค่าของข้าวไทย และเป็นกําลังใจให้ชาวนาที่มุ่งมั่นประกอบอาชีพ ทํานาด้วยความเสียสละและอดทน ซึ่งนับได้ว่าช่วยสร้างความมั่นคงทางอาหารให้กับประเทศอย่างยั่งยืนตลอดมา
รัฐบาลมีนโยบายมุ่งมั่นพัฒนาการผลิตข้าวและยกระดับคุณภาพชีวิตของพี่น้องชาวนาไทย โดยมีโครงการต่างๆ ที่ช่วยส่งเสริมอาชีพและความเป็นอยู่ของชาวนาให้ดีขึ้น ทั้งการดําเนินแผนการผลิตข้าวครบวงจร เพื่อบริหารจัดการข้าวตลอดห่วงโซ่อุปทาน การวางแผนการผลิตให้สอดคล้องกับความต้องการของตลาด รวมทั้งโครงการส่งเสริมการใช้เมล็ดพันธุ์ข้าวหอมมะลิคุณภาพดี โครงการนาแปลงใหญ่ โครงการส่งเสริมการผลิตข้าวอินทรีย์ การลดต้นทุนการผลิต พร้อมทั้งส่งเสริมงานวิจัย และพัฒนาข้าวเพื่อเพิ่มผลผลิตต่อไร่ การใช้เทคโนโลยีเป็นเครื่องมือในการวิจัยและพัฒนาเพื่อเพิ่มประสิทธิภาพการผลิตข้าวให้สูงขึ้น รักษาเสถียรภาพผลผลิต พัฒนาการผลิตข้าวให้สอดคล้องกับการเปลี่ยนแปลงของสภาพภูมิอากาศ รวมทั้งต่อยอดไปสู่การวิจัยเชิงพาณิชย์ พร้อมทั้งให้ความสําคัญกับภูมิปัญญาดั้งเดิมโดยการนําไปปรับใช้ให้เหมาะสมในการผลิตแต่ละพื้นที่ เพื่อสร้างความมั่นคง มั่งคั่ง และยั่งยืนแก่ชาวนาต่อไป
เนื่องในโอกาสวันข้าวและชาวนาแห่งชาติ ประจําปี 2561 ได้เวียนมาบรรจบครบรอบอีกครั้งในวันนี้ ผมในนามของรัฐบาลขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย ได้โปรด ดลบันดาลให้พี่น้องชาวนาไทยและครอบครัว จงประสบแต่ความสุข ความเจริญ มีสุขภาพพลานามัยสมบูรณ์แข็งแรง เพื่อร่วมกันเป็นกําลังสําคัญในการขับเคลื่อนการพัฒนาประเทศไทยให้มีความมั่นคง ทางอาหารของโลกตลอดไป
---------------------------------------
รัฐบาลไทย-ข่าวทำเนียบรัฐบาล-สธ.เผยความคืบหน้ากรณีข้าราชการได้รับเงินเกินสิทธิ
วันจันทร์ที่ 11 มีนาคม 2562
สธ.เผยความคืบหน้ากรณีข้าราชการได้รับเงินเกินสิทธิ
กระทรวงสาธารณสุข เผยความคืบหน้ากรณีข้าราชการได้รับเงินเกินสิทธิ จากการตรวจสอบตั้งแต่ปี 2559 เบื้องต้นพบเพียงร้อยละ 5 ของข้าราชการที่ได้รับการปรับเงินเดือนทั้งหมด เข้ากระบวนการชําระคืนแล้วประมาณร้อยละ 50
สธ.เผยความคืบหน้ากรณีข้าราชการได้รับเงินเกินสิทธิ
กระทรวงสาธารณสุข เผยความคืบหน้ากรณีข้าราชการได้รับเงินเกินสิทธิ จากการตรวจสอบตั้งแต่ปี 2559 เบื้องต้นพบเพียงร้อยละ 5 ของข้าราชการที่ได้รับการปรับเงินเดือนทั้งหมด เข้ากระบวนการชําระคืนแล้วประมาณร้อยละ 50
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ความคืบหน้ากรณีข้าราชการได้รับเงินเกินสิทธิ ว่า กระทรวงสาธารณสุขตรวจพบว่าการปรับเงินเดือนไม่เป็นตามเงื่อนไขตั้งแต่พ.ศ.2559 ซึ่งได้สั่งการให้ตรวจสอบอย่างละเอียดและแก้ไขให้ถูกต้องมาโดยตลอด เบื้องต้นพบข้าราชการได้รับเงินเกินสิทธิมีเพียงร้อยละ 5 จากทั้งหมด 8,000 กว่าราย ส่วนใหญ่เป็นการเทียบวุฒิและการคิดเงินเลื่อนขั้นเงินเดือนผิด เป็นต้น ขณะนี้ มีข้าราชการที่เข้ากระบวนการชําระคืนแล้ว 200 กว่าราย คิดเป็นประมาณร้อยละ 50สําหรับในส่วนที่เหลือได้มอบให้กองบริหารทรัพยากรบุคคลประสานกับสํานักงานสาธารณสุขจังหวัด ยืนยันรายละเอียดข้าราชการที่ได้รับเงินเกินสิทธิเป็นรายบุคคล เพื่อเจรจากับกระทรวงการคลังขอผ่อนชําระระยะยาว 5-10 ปี ไม่มีดอกเบี้ย บรรเทาความเดือนร้อนของข้าราชการกลุ่มดังกล่าว
“เพื่อแก้ไขปัญหาการบริหารจัดการเชิงระบบ เป็นบทเรียนและแนวทางการทํางานต่อไป ปลัดกระทรวงสาธารณสุข จึงได้แต่งตั้งคณะกรรมการสอบข้อเท็จจริง โดยมีรองปลัดกระทรวงสาธารณสุข ด้านบริหาร เป็นประธาน คณะกรรมการประกอบด้วย หัวหน้าผู้ตรวจราชการ ประธานชมรมนายแพทย์สาธารณสุขจังหวัด ผู้อํานวยการกองกฎหมาย ผู้อํานวยการกองบริหารคลัง ผู้อํานวยการกองบริหารทรัพยากรบุคคล” นายแพทย์ไพศาลกล่าว
********************************** 11 มีนาคม 2562
รัฐบาลไทย-ข่าวทำเนียบรัฐบาล-มอบนโยบาย รอง ผอ.สพท. และ ศน.
วันพฤหัสบดีที่ 12 ธันวาคม 2562
มอบนโยบาย รอง ผอ.สพท. และ ศน.
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ มอบนโยบายผ่านระบบ Video Conference ในการประชุม "จัดทําบันทึกข้อตกลงการปฏิบัติงานในหน้าที่ (MOU)
เมื่อวันพุธที่ 4 ธันวาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ มอบนโยบายผ่านระบบ Video Conference ในการประชุม "จัดทําบันทึกข้อตกลงการปฏิบัติงานในหน้าที่ (MOU) ระหว่างเลขาธิการคณะกรรมการการศึกษาขั้นพื้นฐาน และผู้เข้ารับการพัฒนาก่อนแต่งตั้ง ให้ดํารงตําแหน่งรองผู้อํานวยการสํานักงานเขตพื้นที่การศึกษา/ศึกษานิเทศก์ โดยมีนายอํานาจ วิชยานุวัติ เลขาธิการคณะกรรมการการศึกษาขั้นพื้นฐาน นายอัมพร พินะสา รองเลขาธิการคณะกรรมการการศึกษาขั้นพื้นฐาน และผู้บริหารสํานักงานคณะกรรมการการศึกษาขั้นพื้นฐาน เข้าร่วมประชุม ณ ห้อง Data Center อาคาร สพฐ.5 กระทรวงศึกษาธิการ
รมว.ศึกษาธิการ กล่าวว่า การประชุมผ่านระบบ Video Conference ในครั้งนี้ ถือเป็นโอกาสดีที่ได้พบปะ เพื่อสร้างความเข้าใจถึงแนวทางการดําเนินนโยบายที่กระทรวงศึกษาธิการวางไว้ อีกทั้ง ยังเป็นส่วนหนึ่งของการฝึกอบรมเพื่อเตรียมความพร้อมก่อนเข้าสู่ตําแหน่งบริหารอย่างเป็นทางการ
โดยขอให้ทุกท่าน มุ่งมั่นที่จะพัฒนาตนเองอย่างต่อเนื่อง ทั้งการพัฒนาทักษะด้านภาษาต่างประเทศ และ Digital Literacy พร้อมทั้งนําองค์ความรู้ใหม่ ๆ มาประยุกต์ใช้กับการบริหารงานในหน้าที่ความรับผิดชอบ ตลอดจนสามารถเชื่อมต่อการดําเนินงานของหน่วยงานภายในกระทรวงศึกษาธิการได้
สําหรับการลงนาม MOU ระหว่างเลขาธิการคณะกรรมการการศึกษาขั้นพื้นฐาน และผู้เข้ารับการพัฒนาก่อนแต่งตั้งให้ดํารงตําแหน่งในครั้งนี้ เป็นนโยบายใหม่ของกระทรวงศึกษาธิการ เพื่อกระตุ้นและสร้างความตื่นตัวในการขับเคลื่อนการศึกษาไทยให้ตรงกับการเปลี่ยนแปลงของโลก พร้อมทั้งพัฒนาตนเองให้มีศักยภาพเต็มที่ ก่อนขึ้นมาเป็นผู้นําในการบริหารงานกระทรวงศึกษาธิการ ซึ่งการพัฒนานี้จะช่วยให้ทุกคนมีองค์ความรู้ใหม่เพิ่มขึ้น และเข้าใจบริบทการศึกษาในปัจจุบันมากขึ้น โดยกระทรวงศึกษาธิการจะพัฒนากระบวนการฝึกอบรมให้มีระบบตามขั้นตอน พร้อมกําหนดตัวชี้วัดในการพัฒนาตนเองอย่างชัดเจน
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-การล้างภาชนะใส่อาหารให้สะอาด ด่านแรกในการสกัดเชื้อโรค
วันศุกร์ที่ 20 มีนาคม 2563
การล้างภาชนะใส่อาหารให้สะอาด ด่านแรกในการสกัดเชื้อโรค
การทําความสะอาดภาชนะให้ถูกสุขลักษณะอนามัยทําอย่างไรบ้างนะ
1.ขจัดเศษอาหารตกค้างด้วยน้ําเปล่าและล้างด้วยน้ํายาล้างจาน
2.ล้างด้วยน้ําสะอาดอย่างน้อย 2 ครั้ง
3.นําไปตากแดด
รัฐบาลไทย-ข่าวทำเนียบรัฐบาล-ผลการประชุมองค์กรหลัก 35/2560 ศธ.เตรียมจัดทำแผนบูรณาการในการขับเคลื่อนการพัฒนากำลังคนระดับภาค
วันพฤหัสบดีที่ 5 ตุลาคม 2560
ผลการประชุมองค์กรหลัก 35/2560 ศธ.เตรียมจัดทําแผนบูรณาการในการขับเคลื่อนการพัฒนากําลังคนระดับภาค
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 35/2560 เมื่อวันอังคารที่ 4 ตุลาคม 2560 ณ ห้องประชุมสํานักงานคณะกรรมการการอาชีวศึกษา
นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน ในฐานะโฆษกกระทรวงศึกษาธิการเปิดเผยภายหลังการประชุมว่า พล.อ.สุรเชษฐ์ ได้เน้นย้ําเรื่องการพัฒนาคุณภาพการศึกษาในพื้นที่ชายแดนและพื้นที่พิเศษ โดยเมื่อเร็ว ๆ นี้ กระทรวงศึกษาธิการได้จัดการประชุมสัมมนา "มิติการศึกษา พัฒนาพื้นที่พิเศษ เดินหน้าประเทศไทย มั่นคง มั่งคั่ง ยั่งยืน" ที่จังหวัดชลบุรี เพื่อทบทวนการจัดทําแผนบูรณาการจัดการศึกษาและการขับเคลื่อนให้เกิดผลในทางปฏิบัติในพื้นที่พิเศษ ซึ่งหมายถึง1) พื้นที่จังหวัดชายแดน2) พื้นที่จังหวัดชายแดนภาคใต้3) เขตเศรษฐกิจพิเศษชายแดน 10 พื้นที่4) เมืองต้นแบบ สามเหลี่ยม มั่นคง มั่งคั่ง ยั่งยืน5) พื้นที่พิเศษภาคตะวันออก
สําหรับการพัฒนาการศึกษาในพื้นที่พิเศษสํานักงานคณะกรรมการการอาชีวศึกษา (สอศ.) ได้จัดตั้งศูนย์ประสานงานการผลิตและพัฒนากําลังคนอาชีวศึกษา เขตพัฒนาเศรษฐกิจพิเศษภาคตะวันออก (EEC TVET Career Center) ทั้งศูนย์ระดับภาค1ศูนย์ และศูนย์ระดับจังหวัดในพื้นที่3จังหวัด คือ ชลบุรี ระยอง และฉะเชิงเทรา เพื่อขับเคลื่อนยุทธศาสตร์พัฒนากําลังคนสนับสนุนเขตพัฒนาพิเศษภาคตะวันออก (พ.ศ.2560-2564) ซึ่งได้ผลมาโดยลําดับ ดังนั้น จึงจะขยายศูนย์ดังกล่าวไปแห่งที่2ในพื้นที่จังหวัดชายแดนภาคใต้ ก่อนที่จะขยายให้ครบทั้ง6ภาคต่อไป
ทั้งนี้ การผลิตและพัฒนากําลังคนทั้ง6ภาคกระทรวงศึกษาธิการมุ่งเน้นดําเนินการตามยุทธศาสตร์เศรษฐกิจ ที่ระบุในแผนพัฒนาเศรษฐกิจและสังคมแห่งชาติ ฉบับที่12(พ.ศ.2560-2564)โดย
ภาคเหนือเน้นฐานเศรษฐกิจสร้างสรรค์มูลค่าสูง
ภาคตะวันออกเฉียงเหนือเน้นการพัฒนาให้หลุดพ้นจากความยากจนสู่เป้าหมายการพึ่งตนเอง
ภาคกลาง และภาคตะวันออกเน้นการเป็นฐานเศรษฐกิจชั้นนํา
ภาคใต้ตอนบนเน้นฐานการสร้างรายได้ที่หลากหลาย
จังหวัดชายแดนภาคใต้เน้นการพัฒนาเศรษฐกิจเพื่อความมั่นคง
ในที่ประชุมยังได้มีการหารือถึงยุทธศาสตร์การจัดสรรงบประมาณเพื่อพัฒนาพื้นที่ระดับภาคซึ่งขณะนี้มีความสับสนเรื่องการแบ่งภาคของการศึกษา ที่แบ่งเป็นเขตตรวจราชการ 18 ภาค กับ 6 ภาคพัฒนาเศรษฐกิจ ทั้งที่ความจริงแล้วสอดคล้องกัน จะมีเพียงบางส่วนที่เหลื่อมอยู่บ้าง แต่ไม่น่าจะเป็นปัญหา
อย่างไรก็ตาม จะมีการประชุมศึกษาธิการภาค (ศธภ.) ศึกษาธิการจังหวัด (ศธจ.) และผู้แทนองค์กรหลัก ในระหว่างวันที่ 18-19 ตุลาคมนี้ ที่จังหวัดเชียงราย เพื่อจัดทําแผนบูรณาการในการขับเคลื่อนการพัฒนากําลังคนระดับภาค โดยจะนําแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และแผนการศึกษาแห่งชาติ 20 ปี เป็นกรอบในการดําเนินการที่บูรณาการเชื่อมโยงกันทั้งระบบ นอกจากการพัฒนาระดับภาคแล้ว ยังมีความเป็น76จังหวัด และกรุงเทพฯ ที่จะมีความหลากหลายในการพัฒนาอีกด้วย ซึ่ง พล.อ.สุรเชษฐ์ ได้แสดงความเป็นห่วงเรื่องการสร้างความเข้มแข็งให้กับ ศธจ. เพราะขณะนี้ยังคงมีอัตรากําลังคนไม่ครบตามกรอบ
บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-“ยุติธรรม” เตรียมความพร้อมนำเสนอข้อมูลแก่อนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
วันอังคารที่ 21 สิงหาคม 2561
“ยุติธรรม” เตรียมความพร้อมนําเสนอข้อมูลแก่อนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
“ยุติธรรม” เตรียมความพร้อมนําเสนอข้อมูลแก่อนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
ในวันอังคารที่ ๒๑ สิงหาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๔ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมหารือระหว่างกระทรวงยุติธรรม และศูนย์อํานวยการบริหารจังหวัดชายแดนภาคใต้
เพื่อเตรียมความพร้อมในการนําเสนอข้อมูลแก่อนุกรรมการด้านการช่วยเหลือเยียวยาผู้ได้รับผลกระทบ
ในพื้นที่จังหวัดชายแดนภาคใต้
โดยที่ประชุมได้ร่วมกันพิจารณาร่างระเบียบคณะกรรมการพัฒนายุทธศาสตร์ด้านการพัฒนาจังหวัด
ชายแดนภาคใต้ (กพต.) ว่าด้วยการให้ความช่วยเหลือเยียวยาฯ ฉบับที่ ... พ.ศ. ...
รวมทั้ง ร่างมติคณะรัฐมนตรีว่าด้วยการให้ความช่วยเหลือเยียวยาผู้ได้รับผลกระทบในพื้นที่
จังหวัดชายแดนภาคใต้
โดยที่ประชุมได้มีความเห็นให้ศูนย์อํานวยการบริหารจังหวัดชายแดนภาคใต้ ปรับแก้ไขรายละเอียดในร่างระเบียบฯ
และร่างมติ ครม. ดังกล่าว ให้มีความสอดคล้องกัน และนําเข้าที่ประชุมเพื่อหารือร่วมกันต่อไป